kardosdrur/scandi-wiki huggingface dataset:
Skole og Kirkevæsen I

Skole og Kirkevæsen I er en dansk dokumentarisk optagelse fra 1939 instrueret af Jette Bang.

Handling 
På de små bopladser er det en fanger, der læser med børnene. På de større pladser har læreren gennemgået et 2-årigt kursus hos en præst og kaldes kateket. Undervisning ved udsted foregår i et klasselokale med tavleundervisning og landkort. Ved kolonien i Godthaab er der en større børneskole. Efter folkeskolen er der en to-årig efterskole, fx efterskolen i Egedesminde, som ledes af danske lærere. Her bor ca. 20 piger.

Referencer

Eksterne henvisninger 
 

Dokumentariske optagelser
Danske film fra 1939
Skole og Kirkevæsen II

Skole og Kirkevæsen II er en dansk dokumentarisk optagelse fra 1939 instrueret af Jette Bang.

Handling 
Drengeskolen i Godthaab: Vækning og morgengymnastik. Seminariet i Godthaab optager 25 unge mænd hvert andet år. Uddannelsen tager 4 år og kræver efterskoleeksamen. Der undervises i geografi m.m., og drengene skriver fristil efter danske aviser. Sløjdtimerne er i høj kurs. Midt på dagen er der middag i skolens fællesstue og derefter lærermøde.</p>Kirken: Ved alle kolonier findes kirker, ved de mindre bopladser kapeller, der ofte anvendes som skoler. Landet er inddelt i 10 'præstegæld'. Søndag morgen ringes til gudstjeneste. Førstepræst på besøg ved et udsted. Barnedåb i Upernavik. Konfirmation i perledragter. Altergang. Hvert 3-4 år afholdes præstekonvent. Omkring halvdelen af præsterne er grønlændere.

Referencer

Eksterne henvisninger 
 

Dokumentariske optagelser
Danske film fra 1939
Sejlads til Ivigtut

Sejlads til Ivigtut er en dansk dokumentarisk optagelse fra 1932.

Handling 
Kutter på vej sydover mod Ivigtut, sejlads i grødis. Kutteren kommer i voldsom søgang. Isbjerge i stille vejr. Kutteren manøvreres mellem drivis. Fangere passerer med sæler i snor efter kajakkerne. De mange sæler slæbes i land i Nanortaliq. Optagelser fra Kangerlussuatsiaq (Lindenows Fjord). Pilot og søløjtnant af første grad Erik Rasmussen, flyvemekaniker C.E.L. Jørgensen og polarforsker Knud Rasmussen entrer et hydroplan, der ligger i fjorden. Flyet letter.

Medvirkende 

 Knud Rasmussen

Referencer

Eksterne henvisninger 
 

Dokumentariske optagelser
Danske film fra 1932
Optagelser fra Vestgrønland

Optagelser fra Vestgrønland er en dansk dokumentarisk optagelse fra 1935.

Handling 
Optagelser fra det vestlige Grønland: Hundeslæde på vej over isen, og skonnert i ispakket farvand. Fjeldvandring ved sommertid. Optagelser fra fly over åbent vand. Robåd med to mand bliver trukket fra land, strømmen er stærk. Det tager to timer at ro over søen Tasersuaq for at nå til Kinguadalen. Fjeldvandrere (med kamera), én klatrer højt op i et birketræ. Indsejling til Holsteinsborg - vinteroptagelser fra hverdagslivet i byen. Uummannaq Kirke (opført i 1935). Optagelser fra Jakobshavn, bl.a. ses Zions Kirke. Filmen er overvejende i sort/hvid, men har et par minutters optagelse i farver fra Uummannaq. Årstallet er anslået.

Referencer

Eksterne henvisninger 
 

Dokumentariske optagelser
Danske film fra 1935
Korte klip fra Kap Farvel og omegn

Korte klip fra Kap Farvel og omegn er en dansk dokumentarisk optagelse fra 1932.

Handling 
Fra egnene omkring Kap Farvel: En ældre kvinde i højt humør på en boplads i Igdlokasik. 7. Thuleekspeditions skib M/S Th. Stauning ankommer i begyndelsen af september til Lindenow Fjord for at afslutte sommerens arbejde. Luftoptagelser fra fly over grønlandske fjelde. Formentlig er der tale om fraklip eller fragmenter af en film.

Referencer

Eksterne henvisninger 
 

Dokumentariske optagelser
Danske film fra 1932
Film fra Grønland
Hjemrejse 1933

Hjemrejse 1933 er en dansk dokumentarisk optagelse fra 1933.

Handling 
En grønlandsfarer er på vej hjem til Danmark. Skibet passerer et fuglefjeld. Småhvaler springer ved forstavnen. Et motorskib passeres i stærk storm. Indsejlingen til Øresund med Kronborg i det fjerne. En grønlandsk pige i nationaldragt ser mod slottet. Til sidst optagelser af Københavns profil i solskin.

Referencer

Eksterne henvisninger 
 

Dokumentariske optagelser
Danske film fra 1933
Film fra Grønland
Rejsefilm fra Danmark
Øresund
Hajfiskeri, ræveavl, landbrug, fåreavl

Hajfiskeri, ræveavl, landbrug, fåreavl er en dansk dokumentarisk optagelse fra 1933.

Handling 
Optagelser fra Grønland:
1) En haj hales op og dræbes ved et snit rundt snuden, hvorved rygmarven skæres over. Leveren tages ud af hajerne og samles i kurve og vejes, før den saltes. På land flås hajerne.
2) En gård med ræveopdræt. Skindene sælges og eksporteres fra handelspladsen i Godthåb.
3) Landbrug: marken pløjes med islænderheste, der sås og høstes hø med le. Man holder gæs, kvæg og får. Fårene klippes, ulden vaskes i et stort kar med varmt vand og skylles i bækken.
Filmen indeholder klip fra andre af Poul Hansens film, "Hajfiskeri", "Rævestutteri", "Fåreavl I" og "Fåreavl II".

Referencer

Eksterne henvisninger 
 

Dokumentariske optagelser
Danske film fra 1933
Film fra Grønland
Grønlands historie
Leg og Underholdning

Leg og Underholdning er en dansk dokumentarisk optagelse fra 1934.

Handling 
Børn tumler og leger på græsplæne. Familien er på sommerferie, i sommerhus. To tjenestepiger kommer med tebakke. Året er 1934 - sommerhuset er højt beliggende med udsigt over en stor sø. Kvinde og børn plukker bær. Familien fanger fisk i åen.

Referencer

Eksterne henvisninger 
 

Dokumentariske optagelser
Danske film fra 1934
Gerda og Hennings Bryllup 30. August 1941 i Garnisons Kirke

Gerda og Hennings Bryllup 30. August 1941 i Garnisons Kirke er en dansk privat dokumentarisk optagelse fra 1941.

Handling 
Bryllup i Garnisons Kirke - gæsterne ankommer, og til sidst bruden. Brudeparret og gæsterne forlader kirken efter vielsen. Optagelser fra hjemmet Lille Strandvej 8, hvor bryllupsgaverne er stillet frem. Gerda laver aftensmad til sin mand. Ifølge kirkebøgerne for Garnisons Sogn blev Gerda Ruth Winckler Hansen født 1. januar 1920 i Skt. Andreas Sogn (Københavns Stift). Henning Evald Delfs blev født 17. december 1907 i Simeons Sogn (Københavns Stift) og var på tidspunktet for indgåelsen af ægteskabet med Gerda fraskilt og ingeniør.

Referencer

Eksterne henvisninger 
 

Dokumentariske optagelser
Danske film fra 1941
Bryllup
Danmark i 1940'erne
Finland 1943

Finland 1943 er en dansk dokumentarisk optagelse fra 1943.

Handling 
Tammerfors er en af Finlands største industribyer, trods talrige bombeangreb går livet sin sædvanlige gang. Hverdagslivet i Helsingfors. Optagelser af en gammel storbonde på landet. En professorfamilie på sommerophold arbejder ved land- og skovbrug. En 18-årig soldat har orlov, der læses Tarzan-bøger. Kexholm havde før 1939 12.000 indbyggere, nu er byen næsten udslettet, men ca. 1300 mennesker er alligevel vendt hjem. En karelerbonde tilsår sin mark. Ved Summa brød russerne i vinterkrigen den finske front under blodige kampe. Skoven er mejet ned af granatilden og byen udslettet. Nu kommer kvinderne tilbage. 80 % af husene i Wiborg blev ødelagt. Major Arno Tuurma står for Wiborgs genopbygning.

Referencer

Eksterne henvisninger 
 

Dokumentariske optagelser
Danske film fra 1943
Finlands historie
De hvide busser i Odense

De hvide busser i Odense er en dansk dokumentarisk optagelse fra 1945.

Handling 
I marts 1945 gør svensk Røde Kors' kortege af hvide busser ophold i Odense på vej til Tyskland. De skal flytte danske og norske fanger og internerede i Tyskland til en fælleslejr ved Neuengamme, hvorfra de skal videre til Sverige. De svenske biler og mandskabet samles på Munkebjergskolen i Odense.

Referencer

Eksterne henvisninger 
 

Dokumentariske optagelser
Danske film fra 1945
Cykler (dokumentarfilm)

Cykler er en dansk dokumentarisk optagelse fra 1953.

Handling 
Optagelser til en film om cykler i København og omegn. Cyklerne er parkeret tæt og alle steder. Skorstensfejerne cykler med deres grejer. Der er højtlæssede ladcykler. De små cykler på tre-hjulede cykler på fortovet. Cyklister fletter ind og ud af rundkørsler. Stige på cykel er ikke noget problem. Vejrpigen med sin forgyldte cykel på Richshusets tårn skuer ud over Rådhuspladsen. Postbudene cykler. Cyklisterne kører tæt på Strandvejens brede cykelstier. Selv de kongelige cykler - Kong Frederik og Dronning Ingrid på to hjul.

Referencer

Eksterne henvisninger 
 

Dokumentariske optagelser
Danske film fra 1953
Dagmarhus bygges

Dagmarhus bygges er en dansk dokumentarisk optagelse fra 1939.

Handling 
Reportage fra byggeriet af Dagmarhus fra 1937-1939 og indvielsen d. 19. juni 1939. Dagmarhus er en kontorbygning i København, der nu rummer biografen Dagmar Teatret på Jernbanegade 2 ved Rådhuspladsen i København. Bygningen erstattede den egentlige teaterbygning Dagmarteatret, der blev revet ned i 1937. Den nye funktionalistiske bygning er tegnet af Christian Kampmann og Hans Dahlerup Berthelsen. 

Under besættelsen blev Dagmarhus besat af tyskerne og blev i 1943 tyskernes hovedkvarter sammen med Shellhuset. Derudover blev huset benyttet af Gestapo og den dansk-tyske terrorgruppe Peter-gruppen.

Referencer

Eksterne henvisninger 
 

Dokumentariske optagelser
Danske film fra 1939
Danmark i 1930'erne
Grønttorvet (film)

Grønttorvet er en dansk dokumentarisk optagelse fra 1958 om Grønttorvet på Israels Plads i København. En særskilt vintersekvens er optaget i sort/hvid, ellers er filmen i farver.

Handling 
En skildring af årets gang på Grønttorvet i København op til lukningen i 1958.

Referencer

Eksterne henvisninger 
 

Dokumentariske optagelser
Danske film fra 1958
Danske film omhandlende København i 1900-tallet
Danmark i 1950'erne
Hørsholmvejen (dokumentarfilm)

Hørsholmvejen er en dansk dokumentarisk optagelse fra 1938.

Handling 
Optagelser fra det indledende arbejde med anlægning af Hørsholmvejen. Arbejdet blev udført af langvarigt arbejdsløse. Hørsholmvejen fra Jægersborg til Brønsholm ved Hørsholm var Danmarks første farbare stykke motorvej. Vejen blev først påbegyndt i 1938 som en to-sporet vej uden vejkryds og tilkørsler i vejniveau. I 1942 bestemte København og Frederiksborg Amtsråd, at vejen skulle forbindes med ringmotorvejen ved København. Ringmotorvejen skulle anlægges som led i en samarbejdsaftale med den tyske besættelsesmagt. Efter krigen indså man, at trafikken fra Nordsjælland ind til København ville vokse kraftigt. Københavns og Frederiksborg amters vejvæsener besluttede derfor at anlægge en fire-sporet motorvej. Hørsholmvejen blev indviet den 23. januar 1956, og var i mange år Danmarks mest moderne vej. Den blev senere hen udvidet til 6 spor, og kendes i dag som Helsingørmotorvejen.

Referencer

Eksterne henvisninger 
 

Dokumentariske optagelser
Danske film fra 1938
Danmark i 1930'erne
Motorveje i Danmark
Saa gik 1941

Saa gik 1941 er en dansk dokumentarisk optagelse fra 1941.

Handling 
Magasin du Nords årsrevy 1941:
1) Modeopvisning for børn den 11.-13. marts. Lille Jessie synger, og Tove udfører en stepdans. Skuespiller Christian Arhoff er konferencier (med lyd)
2) Modeopvisning hos Wivex den 1.-3. april. Forårsnyhederne præsenteres med musik af Teddy Petersens Orkester.
3) Årets studenter besøger Magasin og får blomster og forfriskninger.
4) Sommermoden vises på Bellevue Strandhotel.
5) Magasins personale holder sig i form. Der dyrkes gymnastik, boksning og fægtning i fægtemester Eigil Larsens lokaler på Kgs. Nytorv.
6) Den store luftværnsøvelse søndag den 30. november: en brandbombe har ramt hovedtårnet. De sårede bringes til lazarettet. En brandbombe slukkes med sand.
7) Pølsegilde afholdt af Storebjergforeningen (feriekoloni) på Den Engelske Kro med underholdning ved Helge Kjærulff-Schmidt.
8) Juleudstillingen "De gode gamle dage". Udstillingen får besøg af 100 damer fra De Gamles By - de beværtes med kaffe og lagkage. Jacob Texière (1879-1944) læser Klods-Hans for børn og voksne (med lyd). En modelby er bygget op til stor glæde for børn og voksne.

Medvirkende 

 Helge Kjærulff-Schmidt
 Jacob Texière
 Christian Arhoff

Referencer

Eksterne henvisninger 
 

Dokumentariske optagelser
Virksomhedsfilm fra Danmark
Danske film fra 1941
Begivenheder i 1941
Sommerliv i Rørvig

Sommerliv i Rørvig er en dansk dokumentarisk optagelse.

Handling 
Optagelser fra livet i sommerhuset hos komponisten og dirigenten Erik Tuxen (1902-1957) og hans familie. Formentlig fra sidst i 40'erne. Erik Tuxen var flygtning i Sverige fra 43-45. I filmen forekommer en mælkevogn med påskriften "garanteret tuberkelfri mælk". Omkring 1950 var tuberkulose hos kvæg udryddet.

Medvirkende 

 Erik Tuxen

Referencer

Eksterne henvisninger 
 

Dokumentariske optagelser
Nella Dan på Sydpolen II

Nella Dan på Sydpolen II er en dansk dokumentarisk optagelse.

Handling 
Om skibet Nella Dans tur til Antarktis

Referencer

Eksterne henvisninger 
 

Dokumentariske optagelser
Korsør 1925

Korsør 1925 er en dansk dokumentarisk optagelse fra 1925.

Handling 
Optagelser fra Korsør: Badelivet på stranden, kyststrækningen, gamle huse, statuen af Jens Baggesen, en Kähler-teglsten vises frem, skibe på vandet og muligvis byrådet opstillet til fotografering. Et skib - Emmy L.D. - på vej ud af havnen, det sidste stykke med lodsbåd. Lastning og lodsning af skibe ved kajen. Færgen til Fyn står ud af havnen. Skudehavnen, hvor drenge ligger på maven og fisker krabber. Sprogø. En køretur gennem Korsør by og langs industrihavnen. Til slut nærbilleder af mennesker fra byen.

Referencer

Eksterne henvisninger 
 

Dokumentariske optagelser
Reportagefilm fra Danmark
Danske film fra 1925
Korsør
Danmark i 1920'erne
Bogense Lokalhistoriske Arkiv

Bogense Lokalhistoriske Arkiv er en dansk dokumentarisk optagelse fra 1955.

Handling 
1) Bogense Brandvæsen - før og nu. Falcks Redningskorps afleverer det nye brandmateriel 2. august 1932. Direktør William Falck forestår afleveringen til borgmester Fledelius.
2) Ugerevyindslag: Kong Christian X's fødselsdag 26/9 1941 - i haven på Fredensborg Slot med børnebørnene. Kongen rider gennem København på sin hest og kører efterfølgende i bil gennem hovedstaden med Dronning Alexandrine. Modtager folkets hyldest fra balkonen på Amalienborg.
3) Festlighederne ved Bogenses 650 års jubilæum. Historisk optog og skuespil på havnen. Hædersgæsten Kong Christian X ankommer med båd og deltager i festlighederne.
4) Grindløse og dens indbyggere.
5) Vejarbejde i Bogense. En familie i en sommerhushave (privatoptagelser i farver).

Medvirkende 

 Kong Christian X
 Dronning Alexandrine
 Kong Frederik IX
 Dronning Ingrid
 Dronning Margrethe II

Referencer

Eksterne henvisninger 
 

Dokumentariske optagelser
Danske film fra 1955
Fra videnskabens Værksted

Fra videnskabens Værksted er en dansk ugerevy fra 1936.

Handling 
På kræftforskningens område er Danmark førende i verden. På Carlsbergfondets biologiske Institut arbejder kræftforsker Dr. Albert Fischer med dyrkning af levende vævceller uden for organismen - hovedsagelig ved nye moderne apparater. Arbejdet med vævskultur foregår i en særlig operationsstue, hvor alt er sterilt. Her steriliseres instrumenterne i to store autoclaver. Der optages levende billeder af kræftcellerne.

Referencer

Eksterne henvisninger 
 

Ugerevyer
Danske film fra 1936
Danmark i 1930'erne
Carlsbergfondet
Dansk Film-Avis nr. 669

Dansk Film-Avis nr. 669 er en dansk Ugerevy med dokumentariske optagelser fra 1944. Filmene blev produceret af UFA film A/S, der var ejet af det tyske UFA, der var ejet af den tyske stat.

Den dansk producerede Dansk Film-Avis var en nazistisk ugerevy og udkom i årene 1941-1945. Den bestod typisk af tre dele: dansk stof, optaget af danske kameramænd, tysk stof fra Tyskland og reportager fra fronten, produceret af Deutsche Wochenschau.

Handling 
 ?
 Trods bomber og terror går livet i mange tyske byer videre under jorden. Selv aviserne udkommer regelmæssigt.
 Tyske soldater, der tilhører sprængbådskorpsene, udfører farlige opgaver.
 Fra Østfronten: Sovjetunionen har startet den store vinteroffensiv. Tyske infanterister venter i skyttegrave på fjenden.
 Præsentation af en ny tjekkisk spillefilm, "Hordubal" (Mac Fric), 1938 - dansk premiere 3. maj 1939).

Referencer

Eksterne henvisninger 
 

Ugerevyer
Film fra 1945
Kompilation fra Korsør

Kompilation fra Korsør er en dansk film fra 1936 med dokumentariske optagelser fra Korsør.

Handling 
Filmfarce optaget i Korsør:
Scener på torvet ved slagterbod. Tyveknægt springer ud af vindue og forfølges af folkemasse, fanges af politiet og slæbes væk.

Herfter dokumentariske optagelser: Rejsegilde på Halsskovskolen 5. maj 1923, festdag i Boeslunde, konfirmander og gæster foran kirke, biografen - tilskuere myldrer ud efter forestilling. Filmfarcen fortsætter (mellemtekster forklarer handlingen). 

Til slut igen dokumentariske optagelser fra fodboldkamp søndag d. 7. april 1936 mellem Vejen og Korsør. Efter kampen myldrer tilskuerne ud.

Referencer

Eksterne henvisninger 
 

Dokumentariske optagelser
Danske film fra 1936
Korsør
Operation Samsø

Operation Samsø er en dansk dokumentarisk optagelse fra 1948.

Handling 
Hjemmeværnsøvelse på Samsø i dagene 12-13/6 1948. Der redegøres for hele grundlaget for øvelsen i indledende tekst. Øvelsen afsluttes med efterkritik ved generalmajor Møller. Trætte deltagere sejles tilbage til fastlandet.

Referencer

Eksterne henvisninger 
 

Dokumentariske optagelser
Danske film fra 1948
Thit Jensen taler om moderskabet

Thit Jensen taler om moderskabet er en dansk dokumentarisk optagelse fra 1941.

Handling 
Forfatterinden Thit Jensen holder en kort tale om moderskabet. Konklusionen på hendes budskab: Kan det maskuline samfund ikke tilsikre moderskabet trygge kår, så må matriarkatet vende tilbage!

Referencer

Eksterne henvisninger 
 

Dokumentariske optagelser
Danske film fra 1941
Københavns frihavn (dokumentarfilm)

Københavns frihavn er en dansk dokumentarisk optagelse.

Handling 
Optagelser fra Frihavnsområdet. Arbejdet med at losse VW-rugbrød af fragtskibet Bremer Flagge. De store kraner i arbejde. Områdets gamle bygninger, bl.a. den smukke udstillingsbygning, og de mange fragtskibe i havnen. Lastbiler fyldes med korn fra de store siloer. Frihavnen er en travl arbejdsplads.

Referencer

Eksterne henvisninger 
 

Dokumentariske optagelser
København i 1900-tallet
Danmark i 1950'erne
Københavns Havn
Direktør Dessau

Direktør Dessau er en dansk dokumentarisk optagelse fra 1907 instrueret af Peter Elfelt.

Handling 
Optagelser af familien Dessau foran boligen på Strandvejen, på hestevognstur og til fods. Udflugt i automobiler til Frederiksberg Have. Benny Dessau (1868-1937) var direktør for Tuborg og De forenede Bryggerier.

Medvirkende 

 Benny Dessau

Referencer

Eksterne henvisninger 
 

Dokumentariske optagelser
Danske film fra 1907
Dansk Vandrelaug i Gevninge og Silkeborg

Dansk Vandrelaug i Gevninge og Silkeborg er en dansk dokumentarisk optagelse fra 1949.

Handling 
Dansk Vandrelaugs stævner ved henholdsvis Gevninge 1947 og Silkeborg 1949:
1) Sjællands Stævnet Gevninge Sommeren 1947: Stævnet indledes med flaghejsning. Skøre indslag som klipning af øjenbryn og døbning af de nye. Glimt af Lindenborg Kro.
2) Påskeferien i Silkeborg 1949, fotograf C.J.Brandt: Lejrtur ved Ungdomsherberget Aabo ved Remstrup Å og Silkeborgsøerne. Tiden fordrives med teltslagning, kortspil, korttricks, piberygning, sejlture i robåd og kano og badning i søerne, gymnastik, Chaplin-spas, musikoptrædender og fællessang samt selvfølgelig vandeture.

Referencer

Eksterne henvisninger 
 

Dokumentariske optagelser
Danske film fra 1949
Danmark i 1940'erne
Ny Knippelsbro

Ny Knippelsbro er en dansk dokumentarisk optagelse fra 1938.

Handling 
Optagelser, der dokumenterer bygningen af den nye Knippelsbro i København i perioden 1935-1938. Udbud og kontraheringen af broarbejdet foretages i marts 1935. Umiddelbart herefter påbegyndes anlægsarbejdet: de gamle bropiller nedbrydes, der bygges fangedæmninger for klappillerne, de gamle bropiller bortsprænges, grunden udgraves til nye piller, bropiller støbes, fangedæmningernes spunsjern trækkes op af havet igen, bropartiet mellem land og klappiller bygges, et brotårn sættes på plads, broens hoveddragere opstilles, klappen og tårnet på Christianshavnssiden monteres. Den første nedlukning af Københavnsklappen finder sted d. 19. september 1937. Begge klapper er nede for første gang d. 24 oktober 1937. Herefter lægges brodæk og sporvejsskinner på, og der udføres prøvebelastning. Den første trafik krydser broen i december 1937. I foråret 1938 er hele broarbejdet færdigt. Sidst i filmen ses omlægning af jernbane ved Elverdam og Kornerup.

Ny Knippelsbro forbinder Slotsholmen og Christianshavn og er den femte i rækken af broer på dette sted. Den er tegnet af arkitekt Kaj Gottlob og projekteret og opført af Københavns Havnevæsen i samarbejde med Københavns Kommune. Hovedentreprenører er danske Wright, Thomsen & Kier. Broen har en samlet længde på 115 m og en bredde af brodækket på 27 m.

Referencer

Eksterne henvisninger 
 

Dokumentariske optagelser
Danske film fra 1938
Arne Abrahamsens København 1 og 2

Arne Abrahamsens København 1 og 2 er en dansk dokumentarisk optagelse fra 1962.

Handling 
Stemningsbilleder fra København og omegn, optaget af den århusianske fotograf Arne Abrahamsen. Del 1 dækker perioden 1956-1958. Del 2 perioden 1959-1962.

Del 1) Rundfart i de københavnske kanaler. Industri i Københavns Havn. Fiskekoner ved Gammel Strand. Handelsliv på Strøget. Trafik, handel og jul på Rådhuspladsen. Hjorte i Dyrehaven. Kronborg og udsejling fra Helsingør. Kullen i Sverige. Mariakirken (Båstad) i Skåne. I Danmark igen: Vester Voldgade. Højbro Plads. Brøndbyvester Kirke og kirkegård. Taarbæk Kirke i Klampenborg. Helligåndskirken på Strøget. Grønholdt Kirke i Fredensborg. Kælketur på Djævlebakken i Dyrehaven. Skihop på Holtekollen. Studenter i dans på Kongens Nytorv. Med i forlystelserne i Tivoli. Trafik på Vesterbrogade. Indimellem luftoptagelser af København. Del 2) Hornorkester på Gammeltorv. Trafik og regnvejr på Vesterbrogade. Små baggårde med vasketøj. Hverdagslivet på Åbenrå, hvor den velbesøgte café Kongo Bar ligger. Tivoli i silende regn.

Filmen fremstår uredigeret.

Referencer

Eksterne henvisninger 
 

Dokumentariske optagelser
Danske film fra 1962
Værker om København
Klip fra Befrielsen

Klip fra Befrielsen er en dansk dokumentarisk optagelse fra 1945. Filmen består af en række klip fra forskellige optagelser under og umiddelbart efter Danmarks befrielse. I klippene indgår bl.a. klip fra filmene De 5 år, Schalburgkorpset og Danmark i lænker.
Alle klip er i sort-hvid bortset fra klippet s/hv undtagen klippet "Overførsel af notoriske stikkere og Hipofolk", som er i farve.

Handling 
En lang række klip fra væsentlige begivenheder i dagene 4.-5. maj 1945. Herunder bl.a. forholdene i Norge, sagen mod den dansk-tyske terrorgruppe Peter-gruppen, arrestationer af Hipo-folk og stikkere, Frihedsraadets folkemøde i Fælledparken, ankomsten af General Dewings tropper til Kastrup Lufthavn og Chr. X's åbning af Rigsdagen. Derudover optagelser fra en række begivenheder under Besættelsen, bl.a. hvervning af rekrutter til Schalburgkorpset, undtagelsestilstanden for politiet fra 19/9 1944 samt bombningen af Shellhuset. Der er også masser af optagelser fra jyske byer, hvor ødelæggelserne er omfattende. Klippene ligger ikke i kronologisk orden - de er både stumme og med lyd.

Medvirkende 

 Kong Christian X
 Dronning Alexandrine
 Mogens Fog
 Christmas Møller
 Werner Best

Referencer

Eksterne henvisninger 
 

Ugerevyer
Danske film fra 1945
Danmark under 2. verdenskrig
Begivenheder i 1945
F.L. Smidths hovedkontor i Valby

F.L. Smidths hovedkontor i Valby er en dansk dokumentarisk optagelse fra 1956.

Handling 
Optagelser fra udgravningen til byggeriet af F.L. Smidths hovedkontor i Valby. F.L. Smidth-koncernen blev grundlagt i 1882 som rådgivende ingeniørfirma af Frederik Læssøe Smidth. Et par år efter stiftelsen trådte Poul Larsen og Alexander Foss ind i firmaet, og i 1887 fik FLS sin første opgave inden for cementindustrien. Med introduktionen af rørmøllen og roterovnen omkring århundredskiftet lagde F.L. Smidth sig i spidsen for den teknologiske udvikling inden for cementindustrien. Cement vandt for alvor udbredelse i byggeriet omkring år 1900.

Referencer

Eksterne henvisninger 
 

Dokumentariske optagelser
Danske film fra 1956
Værker om FLSmidth